stanford-oval/wikipedia huggingface dataset:
CYP3A
Geeniperhe > CYP3A7

CYP3A7-geeni koodaa CYP3A7-entsyymiä. CYP3A7-geenin ja pseudogeenin välillä tapahtuu luonnollisesti esiintyvä readthrough-transkriptio. Tässä transkription lukuvirheessä transkriptio ei pääty lopetuskohdassa, vaan geenin luenta jatkuu. Näin muodostuva tuote on normaalia pidempi ja siinä on osia sekä CYP3A7-geenistä, että pseudogeenistä.
CYP3A7-entsyymiä on eniten sikiön kehityksestä toiseen ikävuoteen asti. Se osallistuu sikiön maksan kehitykseen ja suojaa sitä. Kuitenkin syntymän jälkeen CYP3A7-entsyymin pitoisuus alkaa laskea ja CYP3A4-entsyymin pitoisuus lisääntyy. Aikuisilla CYP3A7-entsyymiä on vähemmän, mutta sitä on vähäisissä määrin maksassa, kohdun limakalvolla ja istukassa.
CYP3A7-geeni on polymorfinen. Sen alleeleja ovat CYP3A7*1B, -3A7*1C, -3A7*1D, -3A7*1E, -3A7*2 ja -3A7*3. CYP3A7-geenin alleelin CYP3A7*1C:n esiintyminen voi johtaa pitkälle aikuisiällä ilmenevään korkeaan entsyymin määrään, mikä voi vaikuttaa lääkeaineiden metaboliaan sekä estrogeeni hormonien tasoon.
Geeniperhe > CYP3A43

CYP3A43-geeni koodaa CYP3A43-entsyymiä. Entsyymi toimii maksassa, kiveksissä ja eturauhasessa.
CYP3A43-geenissä esiintyy polymorfiaa. Alleelit on nimetty seuraavasti: CYP3A43*1B, CYP3A43*2A, CYP3A43*3 ja CYP3A43*2B. CYP3A43*1B-alleelia pidetään toiminnallisena. CYP3A43*2A- ja CYP3A43*2B-alleelien ilmentymä johtaa todennäköisesti epäaktiivisen entsyymin muodostumiseen. Kuitenkin CYP3A43*2A-, CYP3A43*2B- ja CYP3A43*3-alleelien toiminnallinen merkitys on vielä määrittämättä.
CYP3A aineenvaihdunnassa

Kaikista vierasaineita metaboloivista Sytokromi P450 entsyymeistä CYP3A-entsyymit ovat tärkeimpien joukossa. CYP3A-entsyymien osallisuus kaikkien lääkeaineiden metaboliaan arvioidaan olevan 30–60 % välillä ja CYP3A4 ja CYP3A5 ovat pääasiallisessa roolissa lääkeainemetaboliassa. Esimerkiksi kodeiini, diatsepaami, erytromysiini ja siklosporiini A ovat lääkeaineita, joihin CYP3A4-entsyymi vaikuttaa. Myös CYP3A7-entsyymi osallistuu jonkin verran lääkeainemetaboliaan ja se on aktiivisena erityisesti sikiönkehityksen aikana, jolloin se osallistuu A-vitamiinin aktiivisen metaboliitin, retinolihapon, muuntamiseen sikiölle vähemmän myrkylliseen muotoon. Lisäksi CYP3A-geeniperheen tuottamilla entsyymeillä on suuri rooli sekä endogeenisten aineiden fysiologisessa säätelyssä, että monissa patologisissa tiloissa. Tällaiset mono-oxygenaasientsyymit katalysoivat hydroksylaation ja epoksidoinnin kautta aineiden hajottamista.
Lääkeaineiden lisäksi CYP3A-entsyymit metabolisoivat vierasaineita, kuten pestisidejä, karbamaatteja, parabeeneja, ja organofosfaatteja, sekä ihmisen omia sisäisiä yhdisteitä, kuten steroidihormoneja ja sappihappoja. Esimerkiksi CYP3A7-entsyymi hydroksyloi testosteronia ja CYP3A5-entsyymi metaboloi sekä testosteronia että progesteronia. Myös CYP3A43-entsyymi hydroksyloi vähäisissä määrin testosteronia ja sillä voi olla vaikutusta ikääntymiseen ja syövän etenemiseen. Tupakoinnin on havaittu vähentävän CYP3A5 määrää keuhkorakkuloiden makrofageissa.
CYP3A geenejä aktivoiva yhdiste saa aikaan geenien koodaamien entsyymien tuotannon. Entsyymien toiminnan seurauksena yhdiste muutetaan vähemmän myrkylliseen muotoon.[1] Vaihtelu CYP3A-entsyymien aktiivisuudessa voi johtaa lääkkeiden välisiin interaktioihin ja vaikuttaa lääkkeen tehoon ja myrkyllisyyteen. Myös monien ruokien sisältämät luonnolliset yhdisteet, kuten flavonoidit, voivat vaikuttaa CYP3A-entsyymien ekspressioon.
White Australia

White Australia oli Australiassa noudatettu rasistinen politiikka, jolla pyrittiin rajoittamaan muiden kuin valkoisten maahanmuuttoa. Lainsäädännössä siihen kuului ryhmä toisen maailmansodan jälkeen kumottuja Australiassa voimassa olleita lakeja. White Australia -politiikkaa harjoitettiin 1901–1973, joskin sitä alettiin karsia jo vuonna 1949.
White Australia -politiikan historia jakaantuu kolmeen vaiheeseen. Sen juuret juontuvat vuoteen 1851, kun Australian kultavarantojen löytymisen jälkeen maa sai runsaasti maahanmuuttajia Kiinasta. Samaan aikaan Queenslandin puuvilla- ja sokeriruokoteollisuus paikkasi huutavaa työvoimapulaansa rekrytoimalla arviolta 62 000 työläistä Melanesian saarilta. Maahanmuuttokehitys edisti rasistista politiikkaa, joka lainsäädännössä aluksi ilmeni vuonna 1901 säädettyinä Immigration Restriction Act ja Pacific Island Labourers Act -lakeina ja josta kehittyi liittovaltiollinen White Australia -politiikka.
Vuodesta 1901 toiseen maailmansotaan politiikkaa kehitettiin ja vahvistettiin monilta osin. Yksi sen pääpiirteistä oli brittiläisten maahanmuuttajien suosiminen muiden kustannuksella. Politiikasta luovuttiin asteittain toisen maailmansodan jälkeen, ensin edistämällä ei-brittiläistä ja myöhemmin ei-valkoista maahanmuuttoa. Vuosien 1949 ja 1966 välillä Robert Menziesin ja Harold Holtin hallitukset lopettivat politiikan toteuttamisen käytännössä. Vuonna 1973 Gough Whitlamin hallitus hyväksyi lait, jotka poistivat rodun merkityksen maahanmuutossa. Vuonna 1975 Whitlamin hallitus hyväksyi Racial Discrimination Act -lain, joka kriminalisoi rotupohjaisen valintakriteeristön.
Aiheesta muualla

Kuvia tai muita tiedostoja aiheesta White Australia Wikimedia Commonsissa
Ilmatorjunnan tarkastaja

Ilmatorjunnan tarkastaja eli ilmatorjuntatarkastaja on ilmatorjunta-aselajin kehittämisestä ja suorituskyvystä vastaava sekä koulutuksen tasoa valvova upseeri Suomen puolustusvoimissa.
Nimike on vaihdellut vuosien kuluessa: ilmatorjuntajoukkojen komentaja vuosina 1939–44, ilmatorjuntatykistön komentaja vuosina 1945–52, ilmapuolustuksen tarkastaja vuosina 1952–60 ja ilmatorjunnan tarkastaja vuodesta 1960 alkaen.
Ilmatorjunnan tarkastaja palvelee Maavoimien esikunnassa Mikkelissä. Ennen vuotta 2008 tehtävä oli sijoitettuna Pääesikuntaan.
Muita aselajitarkastajien tehtäviä ovat jalkaväen tarkastaja, huollon tarkastaja, pioneeritarkastaja, viestitarkastaja ja tykistön tarkastaja.
Ilmapuolustuksen ja ilmatorjunnan tarkastajat ja komentajat vuosien varrella

Kenraaliluutnantti (1951) Frans Helminen Ilmatorjuntajoukkojen komentaja 1939-44, Ilmatorjuntatykistön komentaja 1945-46 ja Ilmapuolustuksen tarkastaja 1952-54
Eversti (1944) Eino Tuompo Ilmatorjuntatykistön komentaja 1946-52
Kenraalimajuri (1953) Reino Artola Ilmapuolustuksen tarkastaja 1954-56
Kenraalimajuri (1956) Adolf Ehrnrooth Ilmapuolustuksen tarkastaja 1956-59
Kenraalimajuri (1959) Eskil Peura Ilmapuolustuksen tarkastaja 1959-60 ja Ilmatorjunnan tarkastaja 1960-66
Eversti (1965) Unto Kaasinen 1966-70
Eversti (1969) Lauri Pamppunen 1970-72
Eversti (1971) Kalervo Kankaanpää 1972-81
Eversti (1977) Aimo Heinaro 1981-87
Eversti (1981) Rauli Helminen 1987-88
Eversti (1988) Ahti Lappi 1988-96
Prikaatikenraali (1999) Kalervo Sipi 1997-99
Everstiluutnantti (1997) Antti Arpiainen vs. 1.1. - 31.3.2000
Prikaatikenraali (2001) Kari Siiki 1.4.2000 - 31.12.2001
Eversti (2000) Pertti Viik 1.1.2002 - 31.8.2003
Eversti (2003) Heikki Bergqvist 1.9.2003 - 31.8.2006
Eversti (2007) Rauno Lankila 1.9.2006 - 31.12.2012
Eversti (2010) Ari Grönroos 1.1.2013 - 31.12.2017
Eversti (2016) Sami-Antti Takamaa 1.1.2018 - 31.8.2019
N. N. 1. - 30.9.2019
eversti (2020) Mikko Mäntynen 1.10.2019 - 31.12.2024
Eversti (2024) Mano-Mikael Nokelainen 1.1.2024 alkaen
Aiheesta muualla

Ilmatorjunnan tarkastaja
Olhavan junaonnettomuus

Olhavan junaonnettomuus on vuonnna 1979 tapahtunut junaonnettomuus, joka  tapahtui Olhavan rautatieasemalla 25. elokuuta 1979. Onnettomuus tapahtui, kun sotilasjuna törmäsi sivuraiteella junankohtausta odottavaan tavarajunaan. Tavarajunan kaksi viimeistä, sahatavaraa sisältävää vaunua olivat jääneet pääraiteelle. Sotilasjuna törmäsi niihin, jolloin sotilasjunan veturi ja ensimmäiset vaunut suistuivat kiskoilta. Onnettomuudessa loukkaantui 21 varusmiestä ja kaksi kantahenkilökuntaan kuuluvaa.
Sotilasjuna oli tulossa Misistä, ja sen kyydissä oli lähes 500 Rovajärven tykistöleiriltä palaavaa varusmiestä ja jonkin verran armeijan henkilöstöä. Tavarajunassa oli ainakin sahatavaraa, klooria, propaania ja aniitti-räjähdysaineita, joten tulipalon ja räjähdysonnettomuuden vaara merkittävä.
Onnettomuushetkellä vaihde oli kytketty päälle ja opastin oli aja-asennossa. Sähkösulku, jonka tehtävänä on estää vaihteen kääntäminen junan ollessa vaihdealueella, ei ollut toiminnassa. Tavarajunan kuljettajalta todettiin veressä yli 0,5 promillea alkoholia, mikä on raideliikennejuopumuksen alaraja. Molemmat tuomittiin sakkoihin, ja veturinkuljettaja pidätettiin virastaan. Asemamies tuomittiin Iin käräjillä maksamaan vahingonkorvauksia loukkaantuneille ja rautatiehallitukselle. Rovaniemen hovioikeus myöhemmin kumosi vahingonkorvausvaatimukset.
Savon Hartonen

| Savon Hartonen |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju (Pertunmaa), Mäntyharju
Koordinaatit:  61°31′57″N, 26°37′31″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskupuro:  puro Lahnaveteen 
Järvinumero:  14.913.1.047
Mittaustietoja
Pinnankorkeus:  84,7 m  
Pituus:  1,9 km  
Leveys:  750 m  
Rantaviiva:  5,432 km  
Pinta-ala:  78,843 ha  
Saaria:  ei saaria 
 fiSavon Hartonen 
Savon Hartonen  on Etelä-Savossa Pertunmaalla ja Mäntyharjulla Hartosenpään lähellä sijaitseva järvi.
Maantietoa

Järvi on 1,9 kilometriä pitkä, 750 metriä leveä, ja sen pinta-ala on 79 hehtaaria. Järvellä ei ole kartan mukaan saaria.  Sen rantaviivan pituus on 5,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Juolasveden–Lahnaveden alueeseen (14.913) se kuuluu. Järven vedenpinnan korkeus on 84,7 metriä mpy.
Aalto-yliopiston tuotantotalouden laitos

Aalto-yliopiston tuotantotalouden laitos (lyhenne TuTa) on yksi viidestä Aalto-yliopiston perustieteiden korkeakoulun laitoksista. Tuotantotalouden laitoksen tunnettuihin professoreihin kuuluu muun muassa Paul Lillrank ja Jan Hölmström. Hölmström on laitoksen siteeratuin tutkija; hänellä on 14 743 sitattia (2.1.2025). Tuotantotalouden laitoksen tilat sijaitsevat Espoon Otaniemessä osoitteessa Maarintie 8.
Tutkimus

Tuotantotalouden laitoksessa toimii seuraavat tutkimusryhmät:
Strategy and Venturing (professori Markku Maula, professori Henri Schildt, apulaisprofessori Robin Gustafsson, apulaisprofessori Mikko Jääskeläinen, apulaisprofessori Jukka Luoma, apulaisprofessori Jens Schmidt, apulaisprofessori Timo Vuori, apulaisprofessori Kimmo Karhu)
Logistics Research (professori Jan Hölmström, professori Kari Tanskanen)
Service Engineering and Management (professori Risto Rajala)
Project Business (professori Karlos Artto)
Virtual and Mobile Work (emeritusprofessori Matti Vartiainen)
Organization Design and Leadership (apulaisprofessori Niina Vuori, apulaisprofessori Natalia Vuori)
Upperus

| Upperus |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju (Pertunmaa), Hirvensalmi
Koordinaatit:  61°34′07″N, 26°36′22″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ylä-Suonteen valuma-alue (14.85)
Laskuoja:  oja Kortelampeen 
Järvinumero:  14.853.1.013
Mittaustietoja
Pinnankorkeus:  102,8 m  
Pituus:  520 m  
Leveys:  270 m  
Rantaviiva:  1,394 km  
Pinta-ala:  8,61 ha  
Saaria:  ei saaria 
 fiUpperus 
Upperus  on Etelä-Savossa Pertunmaalla ja Hirvensalmella Ketunkylän lähellä sijaitseva järvi.
Maantietoa

Järvi on 520 metriä pitkä, 270 metriä leveä, ja sen pinta-ala on 8,6 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ylä-Suonteen valuma-alueella (14.85), jonka Salasjoen valuma-alueeseen (14.853) se kuuluu. Järven vedenpinnan korkeus on 102,8 metriä mpy.
Tillilampi

| Tillilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju (Pertunmaa)
Koordinaatit:  61°26′57″N, 26°31′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Pitkäjärveen 
Järvinumero:  14.176.1.004
Mittaustietoja
Pinnankorkeus:  103,6 m  
Pituus:  1,1 km  
Leveys:  350 m  
Rantaviiva:  2,879 km  
Pinta-ala:  21,198 ha  
Saaria:  1 
 fiTillilampi 
Tillilampi  on Etelä-Savossa Pertunmaalla Koirakiven kylän lähellä sijaitseva lampi.
Maantietoa

Lammen pinta-ala on 21 hehtaaria, se on 1,1 kilometriä pitkä ja 350 metriä leveä. Lammella on kartan mukaan yksi saari.  Sen rantaviivan pituus on 2,9 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Pitkäjärven–Virman valuma-alueeseen (14.176) se kuuluu. Lammen vedenpinnan korkeus on 103,6 metriä mpy.
Täilampi (Pertunmaa)

| Täilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju (Pertunmaa)
Koordinaatit:  61°22′20″N, 26°28′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Enonveteen 
Järvinumero:  14.172.1.044
Mittaustietoja
Pinnankorkeus:  91,8 m  
Pituus:  210 m  
Leveys:  100 m  
Rantaviiva:  0,488 km  
Pinta-ala:  1,221 ha  
Saaria:  ei saaria 
 fiTäilampi 
Täilampi  on Etelä-Savossa Pertunmaalla Kousan kylän lähellä sijaitseva lampi.
Maantietoa

Lammen pinta-ala on 1,2 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Ylä-Rievelin–Enonveden alueeseen (14.172) se kuuluu. Lammen vedenpinnan korkeus on 91,8 metriä mpy.
Särkilampi (Mäntyharju, Kousa)

| Särkilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju (Pertunmaa)
Koordinaatit:  61°21′48″N, 26°27′09″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  Suivanoja Enonveteen 
Järvinumero:  14.172.1.045
Mittaustietoja
Pinnankorkeus:  90,7 m  
Pituus:  1 km  
Leveys:  190 m  
Rantaviiva:  2,121 km  
Pinta-ala:  10,466 ha  
Saaria:  ei saaria 
 fiSärkilampi 
Särkilampi  on Etelä-Savossa Mäntyharjulla ja Pertunmaalla Kousan kylän lähellä sijaitseva lampi.
Maantietoa

Lammen pinta-ala on 10,5 hehtaaria, se on 1,0 kilometriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 2,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Ylä-Rievelin–Enonveden alueeseen (14.172) se kuuluu. Lammen vedenpinnan korkeus on 90,7 metriä mpy.
Stabat Mater

Tizianin maalaus Mater Dolorosa (1550)
Stabat Mater on katolinen hymni 1200-luvulta. Sen todennäköinen tekijä on Jacopone da Todi, ja se käsittelee Marian kärsimystä Jeesuksen ristiinnaulitsemisen aikana. Nimi on lyhenne ensimmäisen rivin sanoista Stabat mater dolorosa (”Seisoi äiti tuskissaan”). Sitä pidetään yhtenä vaikuttavimmista keskiaikaisista latinankielisistä runoistakenen mukaan?.lähde?
Hymni liitettiin roomalaisen riituksen liturgiaan sekvenssinä 1400-luvulla ja poistettiin käytöstä Trenton kirkolliskokouksessa. Se otettiin uudelleen käyttöön Jeesuksen äidin tuskien muistopäivänä (15. syyskuuta) yhteydessä 1727.
Sanat ja suomennoksia > Latinankielinen teksti ja sen suomennos:

| --- | --- |
 Stabat mater dolorosa iuxta Crucem lacrimosa, dum pendebat Filius. Cuius animam gementem, contristatam et dolentem pertransivit gladius. O quam tristis et afflicta fuit illa benedicta, mater Unigeniti! Quae maerebat et dolebat, pia Mater, dum videbat nati poenas inclyti. Quis est homo qui non fleret, matrem Christi si videret in tanto supplicio? Quis non posset contristari Christi Matrem contemplari dolentem cum Filio? Pro peccatis suae gentis vidit Iesum in tormentis, et flagellis subditum.  Vidit suum dulcem Natum moriendo desolatum, dum emisit spiritum. Eia, Mater, fons amoris me sentire vim doloris fac, ut tecum lugeam. Fac, ut ardeat cor meum in amando Christum Deum ut sibi complaceam. Sancta Mater, istud agas, crucifixi fige plagas cordi meo valide. Tui Nati vulnerati, tam dignati pro me pati, poenas mecum divide. Fac me tecum pie flere, crucifixo condolere, donec ego vixero. Iuxta Crucem tecum stare, et me tibi sociare in planctu desidero. Virgo virginum praeclara, mihi iam non sis amara, fac me tecum plangere.  Fac, ut portem Christi mortem, passionis fac consortem, et plagas recolere. Fac me plagis vulnerari, fac me Cruce inebriari, et cruore Filii. Flammis ne urar succensus, per te, Virgo, sim defensus in die iudicii. Christe, cum sit hinc exire, da per Matrem me venire ad palmam victoriae. Quando corpus morietur, fac, ut animae donetur paradisi gloria. Amen. :  Murehella haikealla seisoi Äiti ristin alla, johon Poika naulitaan. Sydän sykki surkiasti, syyneleitä katkerasti silmä vuosi tulvanaan. Voi sen tuskaa verratointa vaivattaissa viatointa ainokaista poikaansa! Voipa määrää huokausten, kuin hän seisoi rinnatusten ristin kanssa rakkaansa! Ken ei itkun pisaroita vuodattane katkeroita tätä huolta nähdessään! Kumpa äitin neidellisen poika hurskas, taivaallinen käytetähän kärsimään! Jesust’ äiti pilkattavan näki, ynnä kiusattavan synnin tähden maailman; kuuli hänen ristin alla riutuenkin siunaamalla kiusaajansa kostavan. Voi sit’ äitin kärsimystä! Hänen kanssans’ yhdistystä minun pitävi etsiä; palavalla sydämellä kyyneleillä kylvetellä Herran ruumista pyhää. Poveheni, äiti, paina haavat vuotamahan aina, joita vuosi poikasi, vuosi ruoskin suomittaissa sekä ristinnaulittaissa tähden suurten syntini! Häntä tahdon katsastella, hartahasti huokaella päivieni päätteesen. Kyyneltesi kumppaliksi ja surusi toveriksi jään mä ristin juurehen. Mua ellys eroittako, luotasi pois luovuttako, pyhä, puhdas impyinen! Veisata valitusvirttä tahdon, ja syleillä hirttä, joll’ on poikas’ ainoinen. Mua hänen haavoissansa hautele, ja vaivallansa poies päästä synnistä, häntä kuulemaan kehoita, taivahan taloon osoita viimeisenä päivänä! Ristinsä tukeni olkoon, kuolostansa mulle tulkoon turva vahva Tuonelaan, että Luoja armahtaisi, sielu kurja onnen saisi käydessäni kuolemaan! Aamen. – Suomentanut A. Oksanen (1852).
Sävellyksiä

Stabat materin tekstin ovat säveltäneet useat säveltäjät, mm:
Giovanni Battista Pergolesi, f-moll (1736)
Joseph Haydn (1767)
Luigi Boccherini sopranolle ja jousille / altolle, tenorille ja jousille  (1781/1800)
Gioachino  Rossini  (1832, 1842)
Antonio Vivaldi RV 621 (1712)
Giovanni Pierluigi da Palestrina  (1590)
Antonín Dvořák op. 58
Domenico Scarlatti
Krzysztof Penderecki (1962)
Zoltán Kodály
Francis Poulenc (1950)
Karl Jenkins
Franz Schubert g-moll, D 175, f-moll D 383
Karol Szymanowski op. 53
Giuseppe Verdi (1898)
Suomalaisia säveltäjiä
Bengt Johansson (1951)
Leevi Madetoja (Marian murhe, 1917)
Jaakko Mäntyjärvi (1998)
Toivo Kuula op 25
Aiheesta muualla

Keräilijän yli 200:n Stabat Materin kokoelma
Wahhabismi

Wahhabismi  (arab. الوهابية‎ Wahhābīya) on islamilainen puhdasoppisuutta korostava reformistinen liike, jonka perusti 1700-luvulla Muhammad ibn Abd-al-Wahhab Arabian niemimaalla. Varhaiset, sunnalaiseen hanbali-koulukuntaan lukeutuvat wahhabiitit pitivät muita muslimeja harhaoppisina, minkä takia muut muslimit aluksi hylkivät liikettä. Wahhabilaiset hyväksyttiin oikeaoppisiksi muslimeiksi vasta sen jälkeen, kun he olivat menestyneet poliittisesti. 1900-luvulta alkaen wahhabismi on ollut Saudi-Arabian ja Qatarin valtionuskonto.
Nimitystä wahhabilaisuus käyttävät pääasiassa ulkopuoliset tahot, kun taas liike itse käyttää nimitystä salafismi, joka tarkoittaa "hurskaitten esi-isien seuraajia" (arab. السلف الصالح‎ , al-salaf al-salih). Ilmaisulla tarkoitetaan kolmea ensimmäistä muslimien sukupolvea. Monet muut reformistiset liikkeet käyttävät samaa ilmaisua. Wahhabiitit pyrkivät palauttamaan islamin juurilleen. He pitävät Koraania ja profeetta Muhammadin perimätietoa haditheja kirjaimellisena ohjenuorana myös nykypäivän muslimeille. Wahhabiitit tuomitsevat kaikki uudistukset. He tavoittelevat islamilaista valtiota, joka perustuu ainoastaan islamilaiseen lakiin.
Šarian tulkinta

Wahhabismin perusti 1700-luvulla Arabian niemimaalla Najdissa lainoppinut Muhammad ibn Abd-al-Wahhab (1703–1792). Hän nojautui hanbali-koulukuntaan lukeutuneen keskiajalla Damaskoksessa vaikuttaneen uudistajan Ibn Taymiyyahin (k. 1328) oppeihin.  Islamilaisen lain kehityksessä 800-luvulla tapahtunut "järjen porttien sulkeutuminen" tarkoitti, että ijtihad (itsenäinen järjenkäyttö) hylättiin, ja sen tilalle tuli taqlid, joka merkitsi sokeaa kuuliaisuutta. Henkilö, joka oli oikeutettu järjenkäyttöön islamilaisen lain asioissa, oli mujtahid. Tällaiset hahmot kuuluivat vastedes historiaan. Henkilö, joka joutui tyytymään kuuliaisuuteen, oli mukallid.  Tätä käännettä vastaan nousi muutamia protesteja, jotka torjuivat periaatteen sokeasta kuuliaisuudesta. Ibn Tamiyyah ei suoranaisesti vaatinut järjen porttien avaamista, mutta ymmärrettyään šarian yksimielisyysperiaatteen (ijma) hyvin kapeasti, hän pääsi torjumaan taqlidin. Tämä antoi hänelle tilaisuuden tulkita Koraania ja profeetan sunnaa tuoreella tavalla ja päätyä uusiin johtopäätöksiin monista islamilaisen lain yksityiskohdista. Wahhabilaiset omaksuivat Ibn Tamiyyahin lakiteorian ja hylkäsivät opin sokeasta kuuliaisuudesta (taqlid). Samalla he kuitenkin säilyttivät Hanbalin laintulkinnan sellaisena kuin se oli ennen Ibn Tamiyyahia, vaikka yhdistelmä ei ollutkaan täysin johdonmukainen. Wahhabistien tavoitteena oli tehdä šariasta ainoa laki ja lopettaa sen rinnalla sovellettu muu lainsäädäntö. Tässä heidän pyrkimyksensä vastasi almoravidien politiikkaa Afrikassa ja Andalusiassa 1000-luvulla ja fulanien tavoitteita Nigeriassa 1800-luvulla.
Al-Wahhabin silmissä islam oli muuttumassa moraalittomaksi ja monijumalaiseksi. Hän vastusti vainajien rukoilemista ja Muhammadin syntymäpäivän juhlimista. Hänen mukaansa kaikki, mitä oli omaksuttu vuoden 950 jälkeen, piti kieltää: vain Jumalaa sai rukoilla, imaamien ja moskeijoiden piti näyttää vaatimattomilta, hautakiviä ei saanut käyttää, ja kuolemanrangaistus piti palauttaa entiseen laajuuteensa. Al-Wahhabi vastusti ankarasti myös šiialaisia muslimeja, joita hän piti vääräuskoisina.
Koska wahhabismi kieltää Jumalan ykseyden loukkaamisena (shirk) muille kuin Jumalalle osoitetun palvonnan, wahhabistit kieltävät islamin merkkihenkilöiden hautamuistomerkkien, kotien ja pyhäkköjen kunnioituksen, ja monia tällaisia kohteita onkin tuhottu saudihallinnon aikana. Arvioidaan, että noin 95 % Mekan ja Medinan muistomerkeistä olisi hävitetty.